# Eth Portilhon

Eth Portilhon (en francès col du Portillon) és un coll de muntanya que es troba als Pirineus centrals, i que serveix com a pas transfronterer entre els estats francès i espanyol. S'eleva fins als 1.293 metres i serveix per unir les viles de Banhèras de Luishon (Nauta Garona) i Bossòst (Val d'Aran). El coll és un punt de pas habitual del Tour de França.

## Detalls de l'ascensió

Amb inici a Bossòst, l'ascensió té 8,6 quilòmetres de llargada en què se superen 583 metres de desnivell a una mitjana del 6,8% i rampes màximes de fins al 8,2%, a manca de tres quilòmetres pel cim.
Des de Banhèras de Luishon, l'ascensió té 10,2 quilòmetres de llargada, amb un desnivell a superar de 663 metres a una mitjana del 6,5%. Els darrers 7,9 quilòmetres tenen una mitjana del 8,4%, i rampes que s'enfilen fins al 13,9%.

## Ciclisme
### El Tour de França

Eth Portilhon va ser superat per primera vegada al Tour de França de 1957, i des d'aleshores s'ha superat en 19 ocasions, sent la darrera el 2014, quan el català Joaquim Rodríguez passà pel cim en primera posició.
| Any | Etapa | Categoria | Inici | Final | Primer al cim |
| 2014 | 17 | 1 | Sent Gaudenç | Pla d'Adet | Joaquim Rodríguez (CAT) |
| 2006 | 11 | 1 | Tarba | Pla de Beret | David de la Fuente (ESP) |
| 2005 | 15 | 1 | Lesat | Pla d'Adet | Karsten Kroon (NED) |
| 2003 | 14 | 1 | Sent Gironç | Lodenvièla | Richard Virenque (FRA) |
| 2001 | 13 | 1 | Foix | Pla d'Adet | Laurent Jalabert (FRA) |
| 1999 | 15 | 1 | Sent Gaudenç | Piau-Engaly | Kurt Van De Wouwer (BEL) |
| 1993 | 16 | 2 | Andorra | Pla d'Adet | Tony Rominger (SUI) |
| 1979 | 1 | 1 | Florença | Bagnères de Luchon | Jean-René Bernaudeau (FRA) |
| 1976 | 14 | 2 | Sent Gaudenç | Pla d'Adet | Pedro Torres (ESP) |
| 1974 | 16 | 2 | La Seu d'Urgell | Pla d'Adet | Domingo Perurena (ESP) |
| 1973 | 13 | 1 | La Guingueta d'Ix | Banhèras de Luishon | Luis Ocaña (ESP) |
| 1971 | 14 | 2 | Revèl | Banhèras de Luishon | José Manuel Fuente (ESP) |
| 1969 | 16 | 2 | Castellnou d'Arri | Banhèras de Luishon | Raymond Delisle (FRA) |
| 1967 | 16 | 2 | Tolosa de Llenguadoc | Banhèras de Luishon | Fernando Manzaneque (ESP) |
| 1966 | 11 | 1 | Pau | Banhèras de Luishon | Marcello Mugnaini (ITA) |
| 1964 | 15 | 2 | Tolosa de Llenguadoc | Banhèras de Luishon | Raymond Poulidor (FRA) |
| 1963 | 11 | 2 | Banhèras de Bigòrra | Banhèras de Luishon | Guy Ignolin (FRA) |
| 1961 | 16 | 2 | Tolosa de Llenguadoc | Superbagnères | Imerio Massignan (ITA) |
| 1957 | 17 | 2 | Acs | Sent Gaudenç | Désiré Keteleer (BEL) |

### La Volta a Espanya

Tot i que en menor nombre que al Tour de França, la Volta a Espanya també ha emprat Eth Portilhon com a port de pas en diverses etapes:
| Any | Etapa | Categoria | Inici | Final | Primer al cim |
| 2003 | 8 | 1 | Cauterets | Pla de Beret | Joan Horrach (ESP) |
| 1992 | 9 | 1 | Viella | Luz Ardiden | Carlos Hernández (ESP) |

## Referències

* ↑ «Col du Portillon – Bossòst». www.climbbybike.com. [Consulta: 18 setembre 2011].
* ↑ «Col du Portillon – Bagnères-de-Luchon». www.climbbybike.com. [Consulta: 18 setembre 2011].
* ↑ «Le col du Portillon dans le Tour de France» (en francès). Arxivat de l'original el 27 de març 2012. [Consulta: 18 setembre 2011].
* ↑ «Coll del Portillón». lavuelta.com. [Consulta: 21 gener 2015].
* ↑ «Portillon, Col du/Portillón, Coll del France (Midi-Pyrénées,Haute-Garonne); Spain (Catalunya,Haute-Garonne)». www.tour-giro-vuelta.net. Arxivat de l'original el 21 de gener 2015. [Consulta: 21 gener 2015].